Første trailer til Grand Theft Auto VI er landet

Rockstar Games er klar med en trailer til Grand Theft Auto VI, der giver os det første blik på spillet.

Ventetiden har været lang, men nu næste spil i rækken af GTA-serien endelig en realitet

Traileren til GTA 6 skulle egentlig først være landet kl 15. dansk tid, i dag, men et læk satte en stopper for den plan. Omkring midnat blev traileren lækket, hvilket tvang Rockstar Games til at offentliggøre den før tid.

Se traileren herunder:

Tilbage til Vice City

Med GTA VI tager vi tilbage til den fiktive version af Miami, nemlig Vice City, men denne gang i en mere moderne udgave.

Hovedpersonen er en kvinde ved navn Lucia, der ser ud til at have en lidt kriminel baggrund. Vi får også et kig på en mulig mandlig hovedperson i spillet – der nævnes dog ikke noget navn.

Her kan vi se frem til en masse ballade, biler, røverier og hvad der ligner løsslupne krokodiller.

Kommer i 2025

Grand Theft Auto VI udgives i 2025, men præcis hvornår på året er endnu uvist. Derfor må vi nok væbne os med tålmodighed.

I første omgang kommer spillet til PlayStation 5 og Xbox Series X/S. PC-udgaven ventes at følge på et senere tidspunkt.

Læs også: [OPDATERET] Sony introducerer PlayStation 5 Slim

Første trailer til Grand Theft Auto VI er landet